sagorsarker/bangla-wikipedia huggingface dataset:
মেনিনজিওমা

মেনিনজিওমা, যা মেনিনজিয়াল টিউমার নামেও পরিচিত, সাধারণত ধীরে ধীরে বৃদ্ধি পাওয়া একটি টিউমার যা মূলত মস্তিষ্ক এবং মেরুদণ্ডের চারপাশে থাকা ঝিল্লি মেনিনেজ থেকে সৃষ্ট। এই রোগের লক্ষণগুলো টিউমারের অবস্থানের উপর নির্ভর করে এবং টিউমার যখন তার আশেপাশে থাকা টিস্যুর ওপর চাপ প্রয়োগ করে তখন তা প্রকাশ পায়। অনেক ক্ষেত্রেই কোনো লক্ষণও প্রকাশ পায় না। মাঝে মাঝে খিঁচুনি, ডিমেনশিয়া, কথা বলতে সমস্যা, দৃষ্টির সমস্যা, একপার্শ্বীয় দুর্বলতা, বা মুত্রাশয়ের নিয়ন্ত্রণে সমস্যা হতে পারে। 
ঝুঁকির কারণগুলির মধ্যে রয়েছে আয়নিত তেজষ্ক্রিয়তার সংস্পর্শ, উদাহরণস্বরূপ রেডিয়েশন থেরাপির সময়। এছাড়াও মেনিনজিওমার পারিবারিক ইতিহাস ও টাইপ ২ নিউরোফাইব্রোম্যাটোসিসও ঝুঁকি বৃদ্ধিতে অবদান রাখে। ২০১৪ সাল পর্যন্ত গবেষণায় মোবাইল ফোন ব্যবহারের সাথে এটির কোনো সম্পর্ক পাওয়া যায়নি। বিভিন্ন ধরনের কোষ থেকে মেনিনজিওমার উৎপত্তি ঘটতে পারে যার মধ্যে অ্যারাকনয়েড কোষও রয়েছে। রোগ নির্ণয়ে সিটি স্ক্যান, এমআরআইয়ের মতো মেডিকেল ইমেজিং সিস্টেম ব্যবহৃত হয়। 
কোনো প্রকার লক্ষণ না থাকলে ধারাবাহিক পর্যায়ক্রমিক পর্যবেক্ষণ-ই যথেষ্ট হতে পারে। যদিও লক্ষণ প্রকাশ পেলে অস্ত্রোপচারের মাধ্যমে রোগটি নির্মূল করা সম্ভব। সম্পূর্ণ অপসারণের পর এটির আবারও ফিরে আসার সম্ভাবনা শতকরা ২০ ভাগেরও কম। অস্ত্রোপচারের মাধ্যমে টিউমার অপসারণ করা সম্ভব না হলে রেডিওসার্জারির মাধ্যমেও মেনিনজিওমার চিকিৎসা করার সম্ভব কেমোথেরাপি এখন পর্যন্ত এই রোগের চিকিৎসায় কার্যকরী হিসেবে প্রমাণিত হয়নি। মেনিনিজওমার একটি ক্ষুদ্র অংশই দ্রুত বৃদ্ধি পায় যেগুলো শেষ ফলাফল রোগীর জন্য সুখকর হয় না।
যুক্তরাষ্ট্রে প্রতি এক হাজারে একজন মেনিনজিওমায় আক্রান্ত। সাধারণত প্রাপ্তবয়স্কদের মধ্যেই এই রোগটি দেখা যায়। মস্তিষ্কের টিউমারের মধ্যে প্রায় মেনিনজিওমার হার প্রায় ৩০ শতাংশ। পুরুষের তুলনায় মহিলাদের এই রোগে আক্রান্তের হার প্রায় দ্বিগুণ। ১৬১৪ সালে ফিলিক্স প্ল্যাটার সর্বপ্রথম মেনিনজিওমার উপস্থিতি লিপিবদ্ধ করেন।
কালার্স তামিল

কালার্স তামিল হচ্ছে ভারতের তামিল ভাষার একটি টেলিভিশন চ্যানেল। চ্যানেলটি ২০১৮ সালের ফেব্রুয়ারি মাসে উদ্বোধন করা হয়েছিলো। চ্যানেলটিতে তামিল ভাষার বিভিন্ন বিনোদনমূলক অনুষ্ঠান প্রচারিত হয়ে থাকে। বিভিন্ন হিন্দি ভাষার টেলিভিশন নাটক এই চ্যানেলে অনুবাদ করে প্রচার করা সহ বিভিন্ন ইংরেজি চলচ্চিত্রেরও তামিল অনুবাদ প্রদর্শিত হয়।
এই চ্যানেলটি ভায়াকম ১৮ দ্বারা চালিত, ভায়াকম ১৮ এমটিভি (ভারত) এর মত নামকরা চ্যানেল চালায়।
জয়া টিভি

জয়া টিভি হচ্ছে ভারতের তামিল ভাষার একটি টেলিভিশন চ্যানেল। ১৯৯৯ সালে চ্যানেলটি চালু হয়। ২০১৮ সালের অক্টোবর মাসের ১৪ তারিখে চ্যানেলটির এইচডি সংস্করণ বের হয়।
চ্যানেলটির কিছু গুরুত্বপূর্ণ অনুষ্ঠান (বর্তমান ও প্রাক্তন) হচ্ছেঃ
মামুনুর রহমান চয়ন

মামুনুর রহমান চয়ন একজন সাবেক বাংলাদেশী হকি খেলোয়াড়। তিনি বাংলাদেশ পুরুষ জাতীয় ফিল্ড হকি দলের অধিনায়কও ছিলেন।
শিবু লাল

শিবু লাল একজন সাবেক বাংলাদেশী টেনিস খেলোয়াড়।তিনি বাংলাদেশ ডেভিস কাপ দলের হয়ে খেলেছেন।বর্তমানে তিনি তিন কন্যাসহ যুক্তরাষ্ট্রে বসবাস করছেন।
সামাজিক জালব্যবস্থা

সামাজিক জালব্যবস্থা বলতে এমন একটি সামাজিক কাঠামো বোঝায় যা সমাজের কর্তাদের (যেমন ব্যক্তিগত বা সমষ্টিগত) বন্ধনের সমষ্টি। এটি কর্তাদের মধ্যে অন্যান্য সামাজিক মিথস্ক্রিয়া দ্বারা গঠিত যোগাযোগ। সামাজিক যোগাযোগের দর্শন পুরো সমাজের কাঠামো বিশ্লেষণের পাশাপাশি এই কাঠামোগুলিতে পর্যবেক্ষণ করা প্যাটার্নগুলি ব্যাখ্যা করার জন্য বিভিন্ন তত্ত্বের একটি ধরন সরবরাহ করে। এই কাঠামোগুলির অধ্যয়ন স্থানীয় এবং বৈশ্বিক নিদর্শনগুলি চিহ্নিত করতে, প্রভাবশালী দিকগুলি সনাক্ত করতে এবং যোগাযোগের মাত্রা পরীক্ষা করতে সামাজিক যোগাযোগ বিশ্লেষণ ব্যবহার করে। সামাজিক যোগাযোগ এবং তার বিশ্লেষণ একটি অন্তর্নিহিত আন্তঃবিষয়িক একাডেমিক ক্ষেত্র যা সামাজিক সংস্কৃতি, সমাজবিজ্ঞান, পরিসংখ্যান এবং গ্রাফ তত্ত্ব থেকে উদ্ভূত হয়। জর্জ সিমেল ত্রয়ী গতিশীলতা এবং "গ্রুপে অন্তর্ভুক্তির জাল" এর উপর জোর দিয়ে সমাজবিজ্ঞানের প্রাথমিক কাঠামোগত তত্ত্বগুলি রচনা করেন। 1930-এর দশকে প্রথমবারের মতো আন্তঃব্যক্তিক সম্পর্কগুলি অধ্যয়নের কৃতিত্ব দেয়া হয় জাজোক মোরেনো-কে। এই পদ্ধতিগুলি গাণিতিকভাবে 1950 এর দশকে আনুষ্ঠানিকভাবে প্রবর্তিত হয় এবং সামাজিক যোগাযোগ তত্ত্ব এবং পদ্ধতিগুলি 1980 এর দশকে সামাজিক এবং আচরণগত জীবনব্যবস্থায় ব্যাপক হয়ে ওঠে। সামাজিক যোগাযোগ বিশ্লেষণ এখন সমসাময়িক সমাজবিজ্ঞানের অন্যতম প্রধান দৃষ্টান্ত এবং এটি বেশ কয়েকটি অন্যান্য সামাজিক এবং প্রথাগত বিজ্ঞানে নিযুক্ত হয়। অন্যান্য জটিল নেটওয়ার্কগুলির সাথে একত্রে এটি নেটওয়ার্ক বিজ্ঞানের সাম্প্রতিক তৈরী নতুন ক্ষেত্রের একটি অংশ তৈরি করে।
সামাজিক নেটওয়ার্ক হ'ল ব্যক্তি, গোষ্ঠী, সংস্থা বা এমনকি সমগ্র সমাজের মধ্যে সামাজিক অধ্যয়ন এর জন্য সামাজিক বিজ্ঞানে দরকারী একটি তাত্ত্বিক গঠন। এই শব্দটি এই জাতীয় মিথস্ক্রিয়া দ্বারা নির্ধারিত একটি সামাজিক কাঠামো বর্ণনা করতে ব্যবহৃত হয়। যেসব বন্ধনের মাধ্যমে কোনো প্রদত্ত সামাজিক ইউনিট সংযুক্ত হয় সেগুলি সেই ইউনিটের বিভিন্ন সামাজিক যোগাযোগের রূপান্তরকে প্রতিনিধিত্ব করে। এই তাত্ত্বিক পদ্ধতির প্রয়োজনীয়তা আবশ্যিকভাবে মানবীয় সম্পর্কের। সামাজিক মিথস্ক্রিয়া বোঝার জন্য সামাজিক যোগাযোগের পদ্ধতির একটি স্বরূপ হল সামাজিক ঘটনাকে প্রাথমিকভাবে ধারণা করা এবং এই এককগুলির নিজস্ব বৈশিষ্ট্যগুলির পরিবর্তে এককগুলির মধ্যে এবং এককের মধ্যে সম্পর্কের বৈশিষ্ট্যগুলির মাধ্যমে তদন্ত করা। সুতরাং, সামাজিক নেটওয়ার্ক তত্ত্বের একটি সাধারণ সমালোচনা হল পৃথক সংস্থা প্রায়শই উপেক্ষিত হয় যদিও এটি বাস্তবে নাও হতে পারে। স্পষ্টতই বিভিন্ন ধরনের সম্পর্ক, একক বা সংমিশ্রণ, এই নেটওয়ার্ক কনফিগারেশনগুলির গঠন প্রভৃতি কারণে নেটওয়ার্ক বিশ্লেষণ গবেষণা সংস্থাগুলির পরিসরের বিস্তৃতি দরকারী।
ফটিকছড়ি

ফটিকছড়ি বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি ফটিকছড়ি উপজেলার সদর। শহরটির সবচেয়ে নিকটবর্তী আন্তর্জাতিক বিমানবন্দর শাহ আমানত আন্তর্জাতিক বিমানবন্দর। শহরটি ফটিকছড়ি উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫৬.৮ কি.মি. দূরত্বে ফটিকছড়ি শহর অবস্থিত । ছোট্ট শহরটির অবস্থান ধুরুং নদীর পাড়ে। আঞ্চলিক মহাসড়ক R160 (৯৮ কিলোমিটার দীর্ঘ) হাটহাজারী শহর থেকে শুরু হয়ে ফটিকছড়ি শহরের উপর দিয়ে খাগড়াছড়ি গিয়ে পৌঁছেছে।
ফটিকছড়ি শহরের মোট জনসংখ্যা ১০০,০০০ জন যার মধ্যে ৪৫,০০০ জন পুরুষ এবং ৫৫,০০০ জন নারী। এ শহরের পুরুষ এবং নারী অনুপাত ১০০। শহরে মোট হোল্ডিং রয়েছে ৭২৫২ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ২০.৩ মিটার।
২০১১ সালে ফটিকছড়ি উপজেলা শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে ফটিকছড়ি পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এ বিভক্ত । পূর্বে শহরটির আয়তন ছিল ২২.০৩ বর্গ কি.মি. যা পৌর এলাকায় অন্তর্ভুক্ত হয়ে শহরের আয়তন ২৫.০২ বর্গ কি.মি. হয়েছে। ফটিকছড়ি শহর এলাকাটি ফটিকছড়ি পৌরসভা দ্বারা পরিচালিত হয়।
</div>
ফটিকছড়ি শহরের স্বাক্ষরতার হার হলো শতকরা ৪৫ ভাগ।
রম্বস

রম্বস এমন একটি সামান্তরিক যার বাহুগুলো পরস্পর সমান। রম্বসকে অনেকসময় হীরা বলা হয় কারণ এটি দেখতে অনেকটা হীরার মতো।
রম্বসের কর্ণদ্বয় পরস্পর অসমান।
বাংলাদেশ ফেড কাপ দল

বাংলাদেশ ফেড কাপ দল ফেড কাপ টেনিসে বাংলাদেশের প্রতিনিধিত্ব করে এবং এটি বাংলাদেশ টেনিস ফেডারেশনের অধীনে। দলটি প্রথমবারের মতো ২০১৯ ফেড কাপে অংশগ্রহণ করে।
কুতুবদিয়া গ্যাসক্ষেত্র

কুতুবদিয়া গ্যাসক্ষেত্র বাংলাদেশের কক্সবাজারে অবস্থিত একটি প্রাকৃতিক গ্যাসক্ষেত্র। এটি বাংলাদেশ পেট্রোলিয়াম এক্সপ্লোরেশন অ্যান্ড প্রোডাকশন কোম্পানি লিমিটেড (বাপেক্স)-এর নিয়ন্ত্রণাধীন একটি প্রতিষ্ঠান।
আনুমানিক মজুদের হিসাবে এটি একটি ক্ষুদ্রাকৃতির গ্যাসক্ষেত্র। হিসাব অনুযায়ী, এখানে মোট গ্যাসের মজুদ ৭৮০ বিলিয়ন ঘটফুট (বিসিএফ)।
বর্তমানে এই গ্যাসক্ষেত্রটি থেকে কোনো গ্যাস উত্তোলন করা হচ্ছে না; অল্প মজুত ধারণ করে বলে এটিকে এখনও উৎপাদনে আনা হয়নি।
পটিয়া

পটিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি পটিয়া উপজেলার সদর। বিভাগীয় শহর বন্দর নগরী চট্টগ্রাম থেকে মাত্র ২৪ কি.মি. দূরত্বে পটিয়া শহর অবস্থিত। পটিয়া শহরটি চট্টগ্রাম মহানগর এলাকার অন্তর্ভুক্ত। সীতাকুণ্ডের পাশাপাশি পটিয়া শহরকেও চট্টগ্রাম মহানগরের উপগ্রহ শহর বা স্যাটেলাইট টাউন হিসেবে গণ্য করা হয়।
শহরটির সবচেয়ে নিকটবর্তী আন্তর্জাতিক এবং অভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার তৃতীয় বৃহত্তম ও পটিয়া উপজেলার বৃহত্তম এবং প্রধান শহরাঞ্চল।
পটিয়া শহরের মোট জনসংখ্যা ৫৫,৩২৩ জন যার মধ্যে ২৯,১৯১ জন পুরুষ এবং ২৬,১৩২ জন নারী। এ শহরের পুরুষ এবং নারী অনুপাত ১১২। শহরে মোট খানা সংখ্যা বা পরিবার রয়েছে ১০৬১৩ টি।
শহরটির অবস্থানের অক্ষাংশ বও দ্রাঘিমাংশ হল । সমুদ্র সমতল থেকে শহরটির গড় উচ্চতা ১০ মিটার।
১৯৯০ সালে পটিয়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে পটিয়া পৌরসভা নামক একটি স্থানীয় সরকার সংস্থা (পৌরসভা) গঠিত হয় যা ৯টি ওয়ার্ড এবং ১৩টি মহল্লায় বিভক্ত। ৯.৯৫ বর্গ কি.মি. আয়তনের পটিয়া শহর এলাকাটি পটিয়া পৌরসভা দ্বারা পরিচালিত হয়।
পটিয়া শহরের স্বাক্ষরতার হার হলো শতকরা ৬৪.৩ ভাগ।
চন্দনাইশ

চন্দনাইশ বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি চন্দনাইশ উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার অষ্টম জনবহুল এবং চন্দনাইশ উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ২১.৫ কি.মি. দূরত্বে চন্দনাইশ শহর অবস্থিত ।
বাংলাদেশ আদমশুমারী ২০১১ অনুযায়ী চন্দনাইশ শহরের মোট জনসংখ্যা ৩৫,২৪৮ জন যার মধ্যে ১৭,০১৪ জন পুরুষ এবং ১৮,২৩৪ জন নারী। এ শহরের পুরুষ এবং নারী অনুপাত ৯৩। শহরে মোট হোল্ডিং সংখ্যা রয়েছে ৬৮৫২ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৯.১ মিটার।
২০০২ সালে চন্দনাইশ শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে চন্দনাইশ পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১২টি মহল্লায় বিভক্ত । ২৬.৮৩ বর্গ কি.মি. আয়তনের চন্দনাইশ শহরের ১৭.০৮ বর্গ কি.মি. এলাকা চন্দনাইশ পৌরসভা দ্বারা পরিচালিত হয়।
চন্দনাইশ শহরের স্বাক্ষরতার হার শতকরা ৬১.৪ ভাগ।
সাতকানিয়া

সাতকানিয়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত চট্টগ্রাম জেলায় অবস্থিত একটি শহর। প্রশাসনিকভাবে শহরটি সাতকানিয়া উপজেলার সদর। শহরটির সবচেয়ে নিকটবর্তী আন্তর্জাতিক এবং আভ্যন্তরীণ বিমানবন্দর যথাক্রমে শাহ আমানত আন্তর্জাতিক বিমানবন্দর এবং কক্সবাজার বিমানবন্দর। শহরটি চট্টগ্রাম জেলার ষষ্ঠতম জনবহুল এবং সাতকানিয়া উপজেলার বৃহত্তম শহরাঞ্চল। বিভাগীয় শহর বন্দর নগরী চট্টগ্রাম থেকে মাত্র ৫০.৫ কি.মি. দূরত্বে সাতকানিয়া শহর অবস্থিত ।
বাংলাদেশ আদমশুমারী ২০১১ অনুযায়ী সাতকানিয়া শহরের মোট জনসংখ্যা ৫৪,৩৪৯ জন যার মধ্যে ২৫,৫২০ জন পুরুষ এবং ২৮,৮২৯ জন নারী। এ শহরের পুরুষ এবং নারী অনুপাত ৮৯। শহরে মোট হোল্ডিং সংখ্যা রয়েছে ১০২৭১ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার।
১৯৯৮ সালে সাতকানিয়া শহরের নাগরিকর পৌরসেবা ও অন্যান্য সুযোগ-সুবিধা প্রদান করার উদ্দেশ্যে সাতকানিয়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ১০টি মহল্লায় বিভক্ত । ১৮.১৮ বর্গ কি.মি. আয়তনের সাতকানিয়া শহরের ১২.৫১ বর্গ কি.মি. এলাকা সাতকানিয়া পৌরসভা দ্বারা পরিচালিত হয়।
সাতকানিয়া শহরের স্বাক্ষরতার হার শতকরা ৫৯.৮ ভাগ।
বোয়ালখালী

বোয়ালখালী বাংলাদেশের দক্ষিণাঞ্চলের একটি ছোট শহর। এ শহরটি চট্টগ্রাম বিভাগের অন্তর্গত চট্টগ্রাম জেলার উত্তরে অবস্থিত একটি শহর। কর্ণফুলী নদীর পাশে অবস্থিত এ শহরটি বোয়ালখালী উপজেলার প্রধান ও সবচেয়ে বড় শহরাঞ্চল। প্রশাসনিক ভাবে বোয়ালখালী শহর হলো বোয়ালখালী উপজেলার সদর দফতর। চট্টগ্রাম শহর থেকে এ শহরের দূরত্ব ১৫ কি.মি.।
কথিত আছে হযরত বু-য়ালী কালান্দর শাহ নামানুসারে এ অঞ্চলের নামকরণ করা হয়।
ব্রিটিশ শাসনামলে ১৯১০ সালের ২৯ আগস্ট বোয়ালখালী থানা প্রতিষ্ঠিত হয়। ১৯৮৩ সালে এ থানাকে বোয়ালখালী উপজেলায় উত্তীর্ণ করা হলে বোয়ালখালীকে উপজেলার সদর করা হয়। এর আগে এ অঞ্চল পটিয়া মহকুমার অংশ ছিল। পরবর্তীতে ২০১২ সালের অক্টোবরে বোয়ালখালী পৌরসভা গঠিত হলে এ উপজেলা শহর পৌরশহরের মর্যাদা লাভ করে।
১৯৭১ সালে মুক্তিবাহিনীর সঙ্গে পাকবাহিনীর কালুরঘাট, ফকিরনী দীঘির পাড় ও কানুনগো পাড়া প্রভৃতি জায়গায় সম্মুখ সমরে অনেকে হতাহত হয়। ১৩ অক্টোবর কধুরখীল দুর্গাবাড়ি প্রাঙ্গণে পাকবাহিনী গণহত্যা সংঘটিত করে। মুক্তিযুদ্ধের স্মৃতিচিহ্ন হিসেবে ২টি স্মৃতিস্তম্ভ রয়েছে।
বোয়ালখালী শহরের অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ৮ মিটার। বোয়ালখালীর পশ্চিমে রয়েছে দেশের বাণিজ্যিক রাজধানী চট্টগ্রাম, পূর্বে করলডেঙ্গা পাহাড়, দক্ষিণে বৃহত্তর পটিয়া, উত্তর পূর্বে রাউজান, রাঙ্গুনিয়া এবং বান্দরবান পার্বত্য অঞ্চল। বোয়ালখালী শহরের পশ্চিম পাশ দিয়ে বয়ে চলেছে কর্ণফুলি নদী। এছাড়া শহরের মধ্য দিয়ে প্রবাহিত হচ্ছে নূর মাঝির খাল, ছন্দরিয়া খাল, চোরাখালী খাল, কাটাখালী, বেইচ্চাখালী খাল, রায়খালী খাল, বুড়ির মার খাল এবং মর্দনা খাল।
এ শহরটি বোয়ালখালী পৌরসভা দ্বারা পরিচালিত হয় যা ৯টি ওয়ার্ড এ বিভক্ত। বোয়ালখালী শহরের পুরোটাই বোয়ালখালী পৌরসভা এলাকার অন্তর্ভুক্ত হয়েছে যার ফলে বোয়ালখালী শহরের আয়তন আরো বৃদ্ধি পেয়েছে।
বোয়ালখালী শহরের অবস্থান কর্ণফুলি নদীর পাড়ে। জেলা সড়ক Z1059 (১১.১৪ কিলোমিটার দীর্ঘ) পটিয়া উপজেলা থেকে বোয়ালখালী শহরের উপর দিয়ে কানুনগোপাড়া গিয়ে পৌঁছেছে। বোয়ালখালীসহ দক্ষিণনাঞ্চলের যোগাযোগের অন্যতম মাধ্যম ব্রিটিশ আমলের কর্ণফুলী নদীর উপর নির্মিত রেল সড়ক সেতু। এ সেতু যাতায়াত ব্যবস্থা সহজ করেছে। প্রধান সড়কগুলোর মধ্যে আছে কানুনগোপাড়া-হাওলা ডি.সি সড়ক, শরৎসেন সড়ক, কালুরঘাট-ভান্ডালঝুড়ি সড়ক। এছাড়া নদী পথে যোগাযোগ অন্যতম মাধ্যম হিসাবে ইঞ্জিন চালিত বোট, সাম্পান ও নৌকা উল্লেখযোগ্য। এছাড়া কর্ণফুলি নদী তীরবর্তী হওয়ায় নদী পথে যোগাযোগ ব্যবস্থা রয়েছে। চট্টগ্রাম শহর থেকে বাস, ট্যাক্সি যোগে যাতায়াত করা যায়। কর্ণফুলি নদী পথে বোয়ালখালীতে মালামাল পরিবহন করা যায়।
বোয়ালখালীর পশ্চিম গোমদন্ডীর পূর্ব দিকে গড়ে উঠেছে বিভিন্ন টেক্সটাইল, লবণ কারখানাসহ বৃহৎ শিল্প কারখানা। কর্ণফুলী নদীর তীর ঘেষে পেপার মিলস, ডক ইয়ার্ড, সল্ট ইন্ডাস্ট্রিজ, টেক্সটাইল মিলসসহ বিভিন্ন প্রকার ক্ষুদ্র থেকে ভারী শিল্পকারখানা গড়ে উঠেছে।
আখাউড়া

আখাউড়া বাংলাদেশের দক্ষিণাঞ্চলের চট্টগ্রাম বিভাগের অন্তর্গত ব্রাহ্মণবাড়িয়া জেলায় অবস্থিত একটি শহর। প্রশাসনিকভাবে শহরটি আখাউড়া উপজেলার সদর। শহরটি ব্রাহ্মণবাড়িয়া জেলার দ্বিতীয় বৃহত্তম ও আখাউড়া উপজেলার বৃহত্তম এবং প্রধান শহরাঞ্চল। শহরটির সবচেয়ে নিকটবর্তী আন্তর্জাতিক বিমানবন্দর যথাক্রমে শাহজালাল আন্তর্জাতিক বিমানবন্দর। বিভাগীয় শহর চট্টগ্রাম থেকে ২২৫.৮ কি.মি. এবং জেলা শহর ব্রাহ্মণবাড়িয়া থেকে ১৯.২ কি.মি. দূরত্বে আখাউড়া শহর অবস্থিত ।
আখাউড়া শহরের মোট জনসংখ্যা ৯২৬৩৫ জন যার মধ্যে ৬৪,৮৫৫ জন পুরুষ এবং ৫৭,৪০৭ জন নারী। এ শহরের পুরুষ এবং নারী অনুপাত ৯৭। শহরে মোট খানা সংখ্যা বা পরিবার রয়েছে ৭৪৫৩ টি।
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল থেকে শহরটির গড় উচ্চতা ১১.৮ মিটার।
১৯৯৯ সালে আখাউড়া শহরের নাগরিকদের পৌরসেবা ও অন্যান্য সুযোগ-সুবিধা প্রদান করার উদ্দেশ্যে আখাউড়া পৌরসভা নামক একটি স্থানীয় সরকার সংস্থা(পৌরসভা) গঠিত হয় যা ৯টি ওয়ার্ড এবং ২৩টি মহল্লায় বিভক্ত । ৮.৩৩ বর্গ কি.মি. আয়তনের আখাউড়া শহর এলাকাটি আখাউড়া পৌরসভা দ্বারা পরিচালিত হয়।
আখাউড়া শহরের স্বাক্ষরতার হার হলো শতকরা ৬১.৮ ভাগ।
১)বাংলাদেশ রেলওয়ে সরকারি উচ্চ বিদ্যালয়
মূলনীতি কমিটি

লিয়াকত আলী খান যখন পাকিস্তানের সংবিধান প্রণয়নের জন্য প্রথম গণপরিষদে সংবিধানের লক্ষ্য ও উদ্দেশ্য সম্পর্কে একটি আদর্শ প্রস্তাব পেশ করে সেই প্রস্তাব ১৯৪৯ সালের ১২ মার্চ গণপরিষদে পাশ হয়। আদর্শ প্রস্তাবের ভিত্তিতে পাকিস্তানে ভবিষৎ সংবিধান প্রণয়নের মূলনীতি সম্পর্কে একটি রিপোর্ট তৈরি করার জন্য সর্বদলীয় একটি কমিটি গঠন করা হয়। এই সর্বদলীয় কমিটির নাম দেয়া হয় 'মূলনীতি কমিটি'। মূলনীতি কমিটি ২৫ জন সদস্য নিয়ে গঠন করা হয়। এই কমিটির প্রয়োজনবোধে ভবিষ্যতে আরো ১০ জন সদস্য অন্তরভুক্ত করতে পারবে। মূলনীতি কমিটির সভাপতি নিযুক্ত করা হয় গণপরিষদের সভাপতি মৌলভি তমিজ উদ্দিন খান কে এবং সহসভাপতি নিযুক্ত করা হয় পাকিস্তানের প্রধানমন্ত্রী লিয়াকত আলী খান কে। মূলনীতি কমিটিকে আবার চার ভাগে ভাগ করা হয় সংবিধান প্রনয়নের কাজকে সহজ করার উদ্দেশ্যে। চারটি সাব-কমিটি হল, ১) নির্বাচন বিষয়ক সাব-কমিটি। ২) যুক্তরাষ্ট্রীয় প্রাদেশিক সরকার বিষক সাব-কমিটি। ৩) বিচার বিভাগীয় বিষয়ক সাব-কমিটি। ৪) মৌলিক অধিকার বিষয়ক সাব-কমিটি। সাব-কমিটিকে সংবিধানে বিভিন্ন ধারায় ধর্মীয় বিষয়ে সাহায্যের জন্য আলেমদের সমন্বয়ে 'উলেমা বোর্ড' তৈরি করার জন্য প্রস্তাব দেয়া হয়।
মূলনীতি কমিটির যুক্তরাষ্ট্রীয় ও প্রাদেশিক সরকার বিষয়ক সাব-কমিটি ১৯৫০ সালের ২৮ সেপ্টেম্বর তাদের অন্তর্তীকালীন রিপোর্ট গণপরিষদে পেশ করে। এই রিপোর্টে উপস্থাপিত বিষয় ছিল, ১) উর্দুকে পাকিস্তানের রাষ্ট্রভাষা হিসেবে স্বীকৃতি দেয়া। ২) যুক্তরাষ্ট্রীয় ব্যবস্থা গ্রহণ করা। ৩) কেন্দ্রীয় আইন সভাকে দ্বি-কক্ষ বিশিষ্ট আইনসভায় রুপান্তরিত করা। ৪) কেন্দ্রীয় আইনসভার নিন্মকক্ষে বিভিন্ন প্রদেশগুলোর জনসংখ্যার ভিত্তিতে প্রতিনিধি নির্বাচনের অধিকার প্রদান করা। ৫) কেন্দ্রীয় আইন সভার উচ্চকক্ষে প্রতি প্রদেশ থেকে সমান প্রতিনিধিত্ব প্রদান করা। ৬) কেন্দ্রীয় আইনসভার উচ্চকক্ষ ও নিন্মকক্ষের বিরোধপূর্ণ অবস্থার সৃষ্টি হলে উভয় কক্ষের যৌথ অধিবেশনের মাধ্যমে সিদ্ধান্ত গ্রহণ করা। ৭) কেন্দ্রীয় আইনসভার উভয় কক্ষে সমান ক্ষমতা প্রদান করা বাজেট ও অর্থবিলসহ অন্য সকল বিষয়ের ক্ষেত্রে।
মূলনীতি কমিটির রিপোর্ট প্রদানের পর পূর্ব পাকিস্তানের মানুষ প্রচন্ড বিক্ষোভ শুরু করে। যার প্রধান কারণ, পাকিস্তানের রাষ্ট্রভাষা হিসেবে উর্দূকে গ্রহণের প্রস্তাব দেয়ার মধ্য দিয়ে। এছাড়া কেন্দ্রীয় আইনসভায় পূর্ব পাকিস্তানের প্রতিনিধিগণ পশ্চিম পাকিস্তান থেকে কম হওয়ার আশঙ্কা দেখা দেয়। এর পরিপেক্ষিতে পূর্ব পাকিস্তানের রাজনৈতিক নেতাগণ আঞ্চলিক স্বায়ত্তশাসনের প্রস্তাব করে। পরিশেষে পূর্ব পাকিস্তানের প্রচন্ড বিরোধিতার কারণে প্রধানমন্ত্রী লিয়াকত আলী খান মূলনীতি কমিটির অন্তর্বতীকালীন রিপোর্ট গণপরিষদ থেকে প্রত্যাহার করে নেয়।
শান্তিদাস অধিকারী

শান্তিদাস অধিকারী (যিনি শান্তিদাস গোসাই এবং শান্তিদাস বাবাজি নামেও পরিচিত) ছিলেন সিলেটের একজন হিন্দু প্রচারক। যিনি ১৭১৭ সালে মণিপুরের রাজা পামহেইবাকে হিন্দুধর্মে দীক্ষিত করেন।
তারেক আজিজ (ক্রিকেটার)

তারেক আজিজ রহমানী (জন্ম ১৯ সেপ্টেম্বর ১৯৮৩ চট্টগ্রামে) একজন প্রাক্তন বাংলাদেশী আন্তর্জাতিক ক্রিকেটার।
মোহাম্মদ শাহজাদা হোসেন

মোহাম্মদ শাহজাদা হোসেন (জন্ম: ১০ সেপ্টেম্বর ১৯৮৭ রাসাই) একজন বাংলাদেশী ক্রিকেটার। যিনি রাজশাহী বিভাগের হয়ে প্রথম শ্রেণির ক্রিকেট খেলেন। তিনি ডানহাতি মাঝারি ফাস্ট বোলার এবং বাংলাদেশ ক্রিকেট বোর্ড একাদশেও প্রতিনিধিত্ব করেছেন।
সুজা ইরফান (ক্রিকেটার)

তিনি ১৯৭৮ সালের ৪ আগস্ট চট্টগ্রামে জন্মগ্রহণ করেন। বাঁহাতি ব্যাটসম্যান এবং স্লো লেফট আর্ম অর্থডক্স স্পিন বোলার। 
তিনি ২০০০/২০০১ থেকে ২০০২/২০০৩ সাল পর্যন্ত চট্টগ্রাম বিভাগের হয়ে ঢাকা বিভাগের বিপক্ষে ৬৯ রানে পাঁচ উইকেট শিকার করেছেন।
নিয়াজ মোর্শেদ (ক্রিকেটার)

<nowiki> </nowiki>নিয়াজ মোর্শেদ যিনি নাহিদ নামেও পরিচিত। বাংলাদেশের প্রথম শ্রেণির এবং লিস্ট এ ক্রিকেটার। ডানহাতি ফাস্ট-মিডিয়াম বোলার। তিনি ২০০৪/২০০৫ সালে ঢাকা বিভাগের হয়ে খেলেন। দুটি প্রথম-শ্রেণীর খেলায় রাজশাহী বিভাগের বিপক্ষে ২৩ রানে ৩ এবং সীমিত ওভারের ম্যাচে খুলনা বিভাগের বিপক্ষে ২৪ উইকেট নিয়েছিলেন।
দৈনিক সময়ের আলো

দৈনিক সময়ের আলো বাংলাদেশ থেকে এবং বাংলা ভাষায় প্রকাশিত একটি দৈনিক সংবাদপত্র। ২ মার্চ ২০১৯ সালে বাংলাদেশের স্বরাষ্ট্রমন্ত্রী আসাদুজ্জামান খাঁন কামাল ও প্রধামন্ত্রীর তথ্য উপদেষ্টা ইকবাল সোবহান চৌধুরীর হাতে উদ্বোধনের মধ্য দিয়ে এটি প্রথম প্রকাশিত হয়। ব্রডশিটের পাশাপাশি অনলাইন সংস্করণ ও ই-পেপার সংস্করণ রয়েছে। আমিন মোহাম্মদ মিডিয়া কমিউনিকেশন লিমিটেড পত্রিকাটি প্রকাশ করে।
"দৈনিক সময়ের" 'ব্রডশিট' আকারে মুদ্রিত হয়। এতে বাদামি নিউজপ্রিন্ট কাগজ ব্যবহার করা হয়। কলাম সংখ্যা ৮। অনলাইন সংস্করণের পাশাপাশি পত্রিকাটি চার রঙে মুদ্রিত ও ই-পেপার রয়েছে। নিয়মিত সংখ্যা ১২ পৃষ্ঠা। পত্রিকার মালিক ও প্রকাশক আমিন মোহাম্মদ মিডিয়া কমিউনিকেশন লিমিটেড এর পক্ষে গাজী আহমেদ উল্লাহ। ভারপ্রাপ্ত সম্পাদক কমলেশ রায়। 
দৈনিক সময়ের আলোতে নিয়মিত আয়োজনে হিসেবে রয়েছে-
সময়ের আলোর প্রচার সংখ্যা ১লাখ ৬১ হাজার ৮০৮।
কাজী কামরুল ইসলাম (ক্রিকেটার)

কাজী কামরুল ইসলাম (জন্ম: ১২ অক্টোবর ১৯৮৭) একজন বাংলাদেশী প্রথম শ্রেণির ক্রিকেটার। যিনি ২০০৫–২০০৬ বাংলাদেশের ক্রিকেট মৌসুমে চট্টগ্রাম বিভাগের হয়ে খেলেছেন।
পালের্মো

পালের্মো () দক্ষিণ ইতালির দ্বীপ সিসিলির সাংস্কৃতিক, অর্থনৈতিক ও পর্যটন রাজধানী। এটি ইতিহাস, সংস্কৃতি, শিল্প, সংগীত এবং খাবার সমৃদ্ধ একটি শহর। পালেরমোর বর্তমানে একটি আন্তর্জাতিক বিমানবন্দর এবং একটি উল্লেখযোগ্য ভূগর্ভস্থ অর্থনীতি রয়েছে।
ইতালিয়ান ভাষায় পালের্মো বললেও সিসিলিয়ানরা প্লের্মো বলে। শহরটি তার ইতিহাস, সংস্কৃতি ও স্থাপত্যের জন্য খ্যাতির তালিকায় রয়েছে। শহরটি ২,৭০০ বছরেরও বেশি পুরনো। টাইমার্নিয়ান সাগরের পালের্মো উপসাগরের ঠিক পাশেই সিসিলি দ্বীপের উত্তর-পশ্চিমে পালের্মো অবস্থিত। শহরটি খ্রিস্টপূর্ব ৭৩৪ সালে ফিনিশিয়ানরা জিজ হিসাবে প্রতিষ্ঠা করেছিলেন। তখন তা কার্থেজের দখল হয়ে যায়। এই শহরে দুটি গ্রীক উপনিবেশ প্রতিষ্ঠিত হয়েছিল, যা সম্মিলিতভাবে পানারমোস বা "অল-পোর্ট" নামে পরিচিত; কার্থাগিনিয়ানরা খ্রিস্টপূর্ব ৫ম শতাব্দীর পরে তাদের মুদ্রায় এই নামটি ব্যবহার করেছিল। শহরটি এক হাজার বছরেরও বেশি সময় ধরে রোমান প্রজাতন্ত্র এবং সাম্রাজ্যের অংশে পরিণত হয়েছিল।
ইতিহাসে পাওয়া যায়, ১১৯১ সালে ইংল্যান্ড সম্রাট রিচার্ড লায়নহার্ট যখন তৃতীয় ক্রুসেড যুদ্ধের নেতৃত্ব দিতে জেরুসালেম অভিমুখে রওনা করেন, তখন তার নৌবহর সিসিলিতে নোঙ্গর করে এবং তিনি প্লের্মোর রাজমহলের গোলযোগ মিটমাটে জড়িয়ে পড়েন। কারণ, তখন সিসিলির সম্রাজ্ঞী ছিলো রিচার্ডের বোন ও হেনরির কন্যা জেন। স্বামীর আকষ্মিক মৃত্যুতে জেন বিধবা হয়ে যান এবং টেঙ্কার্ড ক্ষমতা দখল করে জেনের ক্ষমতা সঙ্কীর্ণ করে দেন। পরে রিচার্ড টেঙ্কার্ডের ক্ষমতা বহাল রেখে বোন জেনকে নিয়ে জেরুসালেম অভিমুখে এগিয়ে যান।
এই শহরের জনসংখ্যা প্রায় ৬,৬৭,০০০ জন। বাসিন্দারা পালেরমিতি বা কবিতায় প্যানোরমিতি নামে পরিচিত। সেখানকার বাসিন্দারা যে ভাষায় কথা বলে সেগুলি হ'ল ইতালীয় ভাষা এবং সিসিলিয়ান ভাষার প্যালার্মিটানো উপভাষা।
অরবিন্দ আপ্তে

অরবিন্দরাও লক্ষ্মণরাও আপ্তে (; ; জন্ম: ২৪ অক্টোবর, ১৯৩৪ - মৃত্যু: ৫ আগস্ট, ২০১৪) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৯ সালে ভারতের পক্ষে সংক্ষিপ্ত সময়ের জন্যে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে মুম্বই ও রাজস্থান দলের প্রতিনিধিত্ব করেন অরবিন্দ আপ্তে। দলে তিনি মূলতঃ ডানহাতি উদ্বোধনী ব্যাটসম্যান হিসেবে খেলতেন। এছাড়াও, উইকেট-রক্ষণে দক্ষতা ছিল তার।
১৯৫৫-৫৬ মৌসুম থেকে ১৯৭০-৭১ মৌসুম পর্যন্ত অরবিন্দ আপ্তের প্রথম-শ্রেণীর খেলোয়াড়ী জীবন চলমান ছিল।
ঘরোয়া রঞ্জী ট্রফি প্রতিযোগিতায় ৭০ গড়ে রান সংগ্রহের ন্যায় সুন্দর ক্রীড়াশৈলী প্রদর্শনের স্বীকৃতিস্বরূপ ১৯৫৯ সালে সংরক্ষিত উদ্বোধনী ব্যাটসম্যান হিসেবে ইংল্যান্ড গমনের জন্যে মনোনীত হন। আক্রমণধর্মী উদ্বোধনী ব্যাটসম্যান হিসেবে প্রভূতঃ সুনাম কুড়ান। ব্যাপক ও বিস্তৃতভাবে স্ট্রোকের ফুলঝুড়ি ছোটাতেন। ১৯৭২ সাল পর্যন্ত প্রথম-শ্রেণীর ক্রিকেট খেলতে থাকেন। ছয়টি সেঞ্চুরি করেন। ৩৩.৫১ গড়ে ২৭৮২ রান তুলেছিলেন অরবিন্দ আপ্তে।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন অরবিন্দ আপ্তে। ২ জুলাই, ১৯৫৯ তারিখে লিডসে স্বাগতিক ইংল্যান্ড দলের বিপক্ষে প্রথমবারের মতো টেস্ট ক্রিকেট খেলতে নামেন। ইংল্যান্ডের জিওফ পুলার ও হ্যারল্ড রোডসের সাথে অরবিন্দ আপ্তের একযোগে টেস্ট অভিষেক পর্ব সম্পন্ন হয়। ঐ খেলায় তার দল ইনিংস ও ১৭৩ রানে পরাভূত হয়। এটিই তার একমাত্র টেস্টে অংশগ্রহণ ছিল।
ঐ সফরে মাঝারিমানের সফলতা পান। তিনটি সেঞ্চুরি সহযোগে ২৭.৫৩ গড়ে ৮৮১ রান তুলেন। ডার্বিশায়ারের বিপক্ষে ১৬৫ রানের ইনিংস খেলেন। নরি কন্ট্রাক্টরের আঘাতের কারণে লিডসে সিরিজের তৃতীয় টেস্টে খেলার সুযোগ পান। ৮ ও ৭ রান তুলে উভয় ইনিংসেই অ্যালেন মসের শিকারে পরিণত হন।
মটর সাইকেল চালনায় বেশ আগ্রহী ছিলেন। ১৯৪৯ সালে বেন্টলি এমকে ষষ্ঠ রাউন্ড মুম্বইয়ে অংশ নেন। ১৯৫৩ থেকে ২০১৩ সাল পর্যন্ত লর্ডস টেস্টে নিয়মিতভাবে উপস্থিত থাকতেন। ১৯৯৯ সালে নতুন গণমাধ্যম কেন্দ্র নির্মাণের পূর্বে খরিদকৃত ফ্লাট থেকে মাঠে খেলার দৃশ্য দেখতেন।
৫ আগস্ট, ২০১৪ তারিখে ৭৯ বছর বয়সে মুত্রথলির ক্যান্সারে আক্রান্ত হয়ে পুনেতে অরবিন্দ আপ্তের দেহাবসান ঘটে। তার ভ্রাতা মাধব আপ্তে ভারতের পক্ষে টেস্ট ক্রিকেটে অংশগ্রহণ করেছিলেন।
কানাডিয়ান অ্যাওয়ার্ডস ফর এক্সিলেন্স

কানাডিয়ান অ্যাওয়ার্ডস ফর এক্সিলেন্স হচ্ছে কানাডার জাতীয় মানের পুরস্কার । এ পুরস্কার কানাডার গভর্নর জেনারেলের পক্ষে অলাভজনক সংস্থা এক্সিলেন্স কানাডা এটি পরিচালনা করেন। কানাডা শিল্প ১৯৮৪ সালে কানাডিয়ান ব্যবসায়িক উত্সাহে এ পুরস্কারটি প্রতিষ্ঠা করেন। ১৯৯২ সালে জাতীয় গুণমান ইনস্টিটিউট (এনকিউআই) পুরস্কার পরিচালনার জন্য একটি পৃথক, স্বনির্ভরশীল সংস্থা হিসাবে প্রতিষ্ঠা হয় এবং ২০১১ সালে এক্সেলেন্স কানাডায় পরিণত হয়। মূলত সরকারি এজেন্সিগুলির জন্য উন্মুক্ত এবং লাভজনক সংস্থা নয় এমন কানাডিয়ান সংস্থাগুলিকে মুনাফা অর্জনের উদ্দেশ্যে এ পুরস্কার পরিচালনা করে।
২০১৪ পর্যন্ত এ সংস্থার এগারোটি পুরস্কার বিভাগ রয়েছে:
জাতীয় মানের পুরস্কারগুলির মতো এটি তার আদর্শ, অংশগ্রহণকারী উল্লেখযোগ্যতায় প্রমাণ করে। যা স্বেচ্ছাসেবীর বিচারকদের ("যাচাইকারী") দ্বারা পর্যালোচনা করা হয় এবং উচ্চ-স্কোরিং প্রার্থীরা কাছাকাছি বিচারের জন্য একটি ফলোআপ সাইট ভিজিট করতে পারে বিচারকদের সুপারিশের ভিত্তিতে একটি জুরি প্যানেল পুরস্কার নির্ধারণ করে। অধিকন্তু, বিচারকরা বিশদ প্রতিক্রিয়া প্রস্তুত করেন যা প্রতিটি আবেদনকারী স্ব-উন্নতি প্রকল্পের ভিত্তি হিসাবে ব্যবহার করতে পারেন।
ফিংগাল'স কেভ

যুক্তরাজ্যের স্কটল্যান্ডের অদূরে উত্তাল সমুদ্রের স্টাফা দ্বীপে অবস্থিত ফিংগাল’স কেভ (Fingal's Cave) মুলত একটি রহস্যঘেরা গুহা। জনমানবহীন এ গুহা সম্পর্কে ভূতত্ত্ববিদদের ধারণা, প্রায় ৬ কোটি বছর আগে আগ্নেয়গিরির লাভা থেকে এ গুহার সৃষ্টি।
আগ্নেয়গিরির গলিত লাভা খড়িমাটির ওপর দিয়ে যাওয়ার ফলে গুহাটি একটি বিশেষ আকৃতি পায়। আয়ার ল্যান্ডের ‘জায়ান্টস কজওয়ে' নামের অন্য একটি স্থানের সাথে এর আশ্চর্য রকমের মিল পাওয়া যায়। প্রকৃতির অদ্ভূদ খেয়ালে গুহার ভিতরে তৈরি হয়েছে অসংখ্য খিলান। হাজার বছর ধরে নাবিকেরা এ গুহা দেখে আসছেন। প্রাচীনকালে আইরিশ জাতি এ গুহাটিকে দানবের তৈরি বলেই মনে করত। গুহার ভেতরে বিভিন্ন শব্দ নিয়েও ছিলো নানা গুজব। উনিশ শতকে জার্মান সঙ্গীত রচয়িতা ফেলিক্স মেন্ডেলসন এ গুহা ভ্রমণ করে একে নিয়ে রচনা করেন বিখ্যাত কম্পোজিশন "‘দ্য হেব্রিডস"', যা পর্যটকদের মধ্যে বিশেষ কৌতূহল সৃষ্টি করে। বিজ্ঞানের উৎকর্ষতায় অনেক প্রাকৃতিক রহস্যের সমাধান মিলেছে। প্রতিবছর এপ্রিল থেকে সেপ্টেম্বরের মধ্যে হাজারো পর্যটক এখানে ভীড় জমান। এক সময় ভয়ঙ্কর জলদস্যুরাও যে দ্বীপ এড়িয়ে চলতো, এখন সেখানে রয়েছে পর্যটকদের সরব উপস্থিতি।
কপিল কৃষ্ণ ঠাকুর

কপিল কৃষ্ণ ঠাকুর (১৯৪০–২০১৪) একজন ভারতীয় রাজনীতিবিদ ছিলেন, যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। ষোড়শ লোকসভা নির্বাচনে তিনি বনগাঁ লোকসভা কেন্দ্রের লোকসভা সদস্য হিসেবে নির্বাচিত হন। তিনি ছিলেন বড়মায়ের সন্তান ও মতুয়া মহাসংঘের সংঘাধিপতি। ২০১৪ সালের ১৩ অক্টোবর কপিল কৃষ্ণ ঠাকুর মৃত্যুবরণ করেন।
হুয়াংফু নদী

হুয়াংফু নদী পূর্ব চীনের একটি নদী। ১১৩ কিলোমিটার (৭০ মাইল) দৈর্ঘ্যের নদীটি সাংহাই নগরীর মধ্য দিয়ে প্রবাহিত হত যা প্রাচীন চীনের যুদ্ধরত সময়কালে (৪৭৫ খ্রিস্টপূর্ব - ২২১ খ্রিষ্টপূর্বে) যুদ্ধরত চতুষ্টয় রাজ্যের অন্যতম লর্ড চুনশেনের দ্বারা প্রথম খনন করে প্রতিষ্ঠা করা হয়েছিল। এটি পূর্ব চীন সাগরে পতিত হওয়ার আগে ইয়াংসি এর শেষ উল্লেখযোগ্য উপনদী ।এই নদীটি বুন্দ এবং লুজিয়াজুই নদীর তীরে অবস্থিত। 
হুয়াংফু ("ইয়েলো ব্যাংক") সাংহাইয়ের বৃহত্তম নদী, সুঝোউ ক্রিক এর প্রধান শাখা নদী। এটি গড়ে প্রশস্ত এবং গভীর। এটি শহরটিকে দুটি অঞ্চলে বিভক্ত করেছে: ফুতুং ("পূর্ব তীর") এবং ফুশি ("পশ্চিম তীর")। 
নদীর নিচে সাংহাই মেট্রোর এক নম্বর লাইন 12, লাইন 4, লাইন 2, লাইন 9, লাইন 4 (দু'বার), লাইন 8, লাইন 13, লাইন 6, লাইন 11 এবং লাইন 5 (উত্তর থেকে দক্ষিণে) ভৌগোলিক দিক থেকে)।
নদীর তলদেশের মধ্য দিয়ে অনেকগুলি টানেল চলে গেছে।
সাংহাই ফেরি কর্তৃপক্ষের দ্বারা পরিচালিত বর্তমানে বেশ কয়েকটি ফেরি লাইন রয়েছে। পাশাপাশি, অসংখ্য প্রমোদ তরীও ফুতুং অঞ্চলে বন্দরের দিকে চলাচল করে।
২০১৩ সালের মার্চ মাসে, সাংহাইয়ের হুয়াংফু নদীতে প্রায় ১৬০০০ সংখ্যক মৃত শূকর ভাসতে দেখা গেছে। শূকরগুলো ছিল জিয়াশিং শহরের নামাঙ্কিত, তার উৎস চেচিয়াং শহর হতে পারে; একটি নিউজ এজেন্সি ইঙ্গিত দেয় যে নিষ্পত্তি ব্যয় এড়াতে মৃত শূকরগুলি প্রায়শই চীনের নদীতে ফেলে দেওয়া হয়। তবে স্থানীয় কৃষকরা সেগুলো ফেলে দেয়ার অভিযোগ অস্বীকার করেছেন।
আরাফ শার্ড

আরাফ শার্ড একজন বাংলাদেশী পেশাদার গলফার, যিনি এশিয়ান ট্যুর এবং এশিয়ান ডেভেলপমেন্ট ট্যুরে খেলেন।
আরাফ যুক্তরাজ্যে বসবাসকারী একজন বাংলাদেশী বংশোদ্ভূত।
২০১৯ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া ক্রিকেট দল পূর্ব-নির্ধারিত সময়সূচী মোতাবেক মে, ২০১৯ থেকে সেপ্টেম্বর, ২০১৯ সাল পর্যন্ত ইংল্যান্ড গমন করে। এ সফরে ২০১৯ সালের ক্রিকেট বিশ্বকাপ, অ্যাশেজ সিরিজ এবং ওরচেস্টারশায়ার ও ডার্বিশায়ারের বিপক্ষে দুইটি প্রস্তুতিমূলক খেলায় অংশ নেয়। ক্রিকেট বিশ্বকাপে অস্ট্রেলিয়া দল তাদের পূর্ববর্তী শিরোপা ধরে রাখতে ব্যর্থ হয় এবং সেমি-ফাইনালে পরাজিত হয়েছিল। ক্রিকেট অস্ট্রেলিয়া কর্তৃপক্ষ টেস্ট সিরিজকে ঘিরে পঁচিশ সদস্যের প্রাথমিক তালিকা প্রকাশ করে। প্রথম টেস্ট শুরুর পূর্বে দলটি অস্ট্রেলিয়া এ দলের বিপক্ষে একটি খেলায় অংশ নেয়। তবে, খেলাটি প্রচ্ছন্নভাবে অস্ট্রেলিয়া দলে পরিণত হয় ও চারদিনের প্রস্তুতিমূলক খেলার আয়োজন করা হয়। মন্ত্রণাদাতা হিসেবে ব্রাড হাড্ডিন ও গ্রেইম হিকের নামানুসারে ১২-সদস্যের দলে পরিচিত পায়।
চতুর্থ টেস্টে জয় পেয়ে অস্ট্রেলিয়া দল ২-১ ব্যবধানে সিরিজে এগিয়ে যায় ও অ্যাশেজ করায়ত্ত্ব করে। তবে, পঞ্চম ও চূড়ান্ত টেস্টে ইংল্যান্ড দল জয় পেলে সিরিজটি ২-২ ব্যবধানে ড্র হয়। ১৯৭২ সালের পর এবারই প্রথম অ্যাশেজ সিরিজ ড্রয়ে পরিণত হয়।
দক্ষিণ ভারতীয় চলচ্চিত্র পরিবারের তালিকা

দক্ষিণ ভারতীয় চলচ্চিত্র শিল্প, যেখানে বিভিন্ন প্রজন্মের পরিবারের সকল সদস্যের চলচ্চিত্র শিল্পে অংশগ্রহণের ইতিহাস রয়েছে।
নিচে অসম্পূর্ণ ও উল্লেখযোগ্য গোত্র এবং তাদের উল্লেখযোগ্য সদস্যদের তালিকা প্রদর্শন করা হয়েছে। হিন্দি চলচ্চিত্র পরিবারের জন্য, "হিন্দি চলচ্চিত্র পরিবারের তালিকা" দেখুন। ভারতীয় সঙ্গীত পরিবারের জন্য, দেখুন "ভারতীয় সঙ্গীত গোত্রের তালিকা"।
As the family of Sridevi have primarily appeared in Hindi films, only those who have appeared in South Indian films are listed below:
গোবিন্দ চন্দ্র নস্কর

গোবিন্দ চন্দ্র নস্কর হলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি পশ্চিমবঙ্গ বিধানসভায় পাঁচবার বিধায়ক হিসেবে নির্বাচিত হয়েছেন। এছাড়া, তিনি পঞ্চদশ লোকসভা নির্বাচনে বনগাঁ লোকসভা কেন্দ্রের লোকসভা সদস্য হিসেবে নির্বাচিত হয়েছিলেন। তার কন্যা প্রতিমা মণ্ডল ২০১৪ সাল থেকে জয়নগর লোকসভা কেন্দ্রের লোকসভা সদস্য হিসেবে দায়িত্ব পালন করছেন।
স্পার্মার্চ

বয়ঃসন্ধিতে ছেলেদের অন্ডকোষে শুক্রাণুর বিকাশের সূচনা স্পারমার্চ নামে পরিচিত। এটি মেয়েদের মসিকের মতোই স্বাভাবিক। তাদের লালন, সাংস্কৃতিক পার্থক্য এবং পূর্বে যৌন জ্ঞানের উপর নির্ভর করে ছেলেদের স্পারমার্চে বিভিন্ন রকম প্রতিক্রিয়া হতে পারে। তারা এসময় ভয় বা উত্তেজনা পেতে পারে। স্পার্মার্চ একটি পুরুষের যৌন সম্পর্কের ক্ষেত্রে প্রথম ঘটনাগুলির মধ্যে একটি যা যৌন পরিপক্কতার নির্দেশ করে। এটি তখন ঘটে যখন সেকেন্ডারি যৌন বৈশিষ্ট্যগুলি সবে শুরু হতে থাকে। যে বয়সে প্রথম বীর্যপাত হয় তা নির্ধারণ করা সহজ নয়। তবে গবেষকরা ছেলেদের প্রস্রাবের নমুনা নিয়ে এবং শুক্রাণুটির উপস্থিতি নির্ধারণ করে বিভিন্ন জনগোষ্ঠীর এ বয়স নির্ধারণের চেষ্টা করেছেন। প্রস্রাবে শুক্রাণুর উপস্থিতি স্পার্মাটুরিয়া হিসাবে পরিচিত। বিভিন্ন তথ্য থেকে জানা যায় এটি বেশিরভাগ ক্ষেত্রে ১৩ থেকে ১৫ বছর বয়সের মধ্যে হয়।
একটি সমীক্ষায়, ছেলেদেরকে তাদের প্রথম বীর্যপাত কখন ঘটেছিল তা জিজ্ঞাসা করা হয়েছিল। বেশিরভাগ ক্ষেত্রে এটি একটি স্বপ্নদোষ এর মাধ্যমে ঘটেছিল। উল্লেখযোগ্য সংখ্যক ছেলেদের হস্তমৈথুনের মাধ্যমে বীর্যপাতের অভিজ্ঞতা রয়েছে। খুব কম ছেলেরাই কোন নারীর সাথে যৌন মিলনের সময় প্রথম বীর্যপাত হয়েছে বলে জানায়।
পাটো আব্রাহাম

পাটো আব্রাহাম (জন্ম ১৯৬৬) হলেন নাইজেরিয়ান পতিতা এবং যৌনকর্মীদের মানবাধিকার কর্মী। তার মতে নাইজেরিয়ায় যৌনতা এবং পতিতাবৃত্তি অপরাধগণ্য না। ২০১৪ সাল পর্যন্ত তিনি নাইজেরিয়ার আফ্রিকান সেক্স ওয়ার্কার্স অ্যালায়েন্সের (এএসডাব্লুএ) নেতা ছিলেন। তিনি নাইজেরিয়ার যৌনকর্মের উন্নতির লক্ষ্যে গঠিত একটি এনজিও প্রতিষ্ঠিত উইমেন অফ পাওয়ার ইনিশিয়েটিভ (ডাব্লুওপিআই) এর সভাপতিও রয়েছেন। তিনি যৌনকর্মীদের দ্বারা গৃহীত অপব্যবহার ও অবজ্ঞার বিরুদ্ধে লেগোসের রাস্তায় ধারাবাহিক প্রতিবাদ করেছেন।
হেনোগ্যামি

হেনোগ্যামি একটি সামাজিক প্রথা যা পরিবারের কোনও দুই শিশুকে (নারী বা পুরুষ) একজন অপরজনকে বিবাহ করতে অনুমতি দেওয়া হয়। 
পরিবারের সম্পত্তি সংরক্ষণের জন্য সাধারণত হেনোগ্যামির প্রচলন রয়েছে। এটি ভারতের তামিলনাড়ু রাজ্যের নাম্বুদিরি ব্রাহ্মণ জাত দ্বারা অনুশীলন করা হয়।
হস্তমৈথুন বুথ

হস্তমৈথুন বুথ বা হস্তমৈথুনের পপ-আপ বা আনন্দ বুথএকটি ছোট কাঠামো যেখানে নারী বা পুরুষ হস্তমৈথুন করতে পারে। এটি ত্রাণ কামনাকারীদের এবং কোনও যৌনখেলনা পরীক্ষণকারীদের গোপনীয়তা দেওয়ার জন্য তৈরি করা হয়। এটি বিভিন্ন যৌন খেলনা দিয়ে সজ্জিত হয়। যৌন খেলনা সংস্থা "হট অক্টোপাস" দ্বারা অনুপ্রাণিত হয়ে নিউইয়র্কের ম্যানহাটনের পঞ্চম অ্যাভিনিউয়ে বুথ বসানো হয়েছিল। এ থেকে "টাইম আউট" সমীক্ষায় দেখা গেছে যে নিউ ইয়র্কের ৩৯% পুরুষ কাজের সময়ে হস্তমৈথুন করেছিলেন।
মেন অ্যান্ড উইমেন্স ক্লাব

মেন অ্যান্ড উইমেন্স ক্লাব বিবাহ, যৌনতা, বন্ধুত্ব এবং বেশ্যাবৃত্তির মতো যৌন বিষয়ে আলোচনা করার জন্য কার্ল পিয়ারসনের প্রতিষ্ঠিত একটি বিতর্কিত সোসাইটি ছিল। এটি লন্ডনের মধ্যবিত্ত র‌্যাডিক্যাল চিন্তাবিদদের সমন্বয়ে গঠিত হয়েছিল। এটি সেই সময়ের জন্য খুবই দুঃসাহসিক কাজ ছিল। এটি বিপরীতকামিতাকে আদর্শিক হিসাবে বিবেচনা করে। । এটি ১৮৮৫ থেকে ১৮৮৯ সাল পর্যন্ত কার্যকর ছিল। এ ক্লাবের রেকর্ডগুলি এখন ইউনিভার্সিটি কলেজ লন্ডন এর "পিয়ারসন" সংগ্রহের অংশ।
ইরানের পরিবহন ব্যবস্থা

ইরানের বেশিরভাগ শহরে সুগঠিত সড়ক ব্যবস্থা রয়েছে।ইরানের প্রায় সমস্ত শহরই এ সড়ক ব্যবস্থার সাথে যুক্ত। ২০১১ সালে দেশে ১৭৩,০০০ কিলোমিটার (১০৭,০০০ মাইল) রাস্তা ছিল, যার মধ্যে ৭৩% পাকা সড়ক। ২০০৮ সালে প্রতি এক হাজার বাসিন্দার জন্য প্রায় ১০০ যাত্রীবাহী গাড়ি ছিল। ট্রেনের জন্য ১১,১০৬ কিলোমিটার (৬,৯৪২ মাইল) দীর্ঘ রেলপথ বিদ্যমান । দেশের প্রবেশের প্রধান বন্দরটি হরমুজ প্রণালীর বন্দর-আব্বাস।বন্দরে আসার পরে আমদানিকৃত পণ্যগুলি ট্রাক ও মালবাহী ট্রেনের মাধ্যমে সারাদেশে বিতরণ করা হয়। ১৯৯৫ সালে খোলা তেহরান-বন্দর-আব্বাস রেলপথটি তেহরান ও মাশহাদ হয়ে মধ্য এশিয়ার রেলপথ ব্যবস্থায় বান্দর-আব্বাসকে সংযুক্ত করে। অন্যান্য বড় বন্দরগুলির মধ্যে রয়েছে ক্যাস্পিয়ান সাগরের বন্দর ই-আনজালি এবং বন্দর ই-তার্কম্যান এবং পারস্য উপসাগরে খোররমশহর এবং বান্দর-ই-ইমাম খোমেনী। কয়েক ডজন শহরে বিমানবন্দর রয়েছে, যা যাত্রী এবং কার্গো পরিবহন করে।ইরানের জাতীয় বিমান সংস্থা ইরান এয়ার, ১৯৬২ সালে প্রতিষ্ঠিত হয়।এটি দেশীয় এবং আন্তর্জাতিক ফ্লাইট পরিচালনা করে। সমস্ত বড় শহরগুলিতে বাস ব্যবহার করে ভর ট্রানজিট সিস্টেম রয়েছে এবং বেশ কয়েকটি বেসরকারী সংস্থা শহরগুলির মধ্যে বাস পরিষেবা সরবরাহ করে। সরকারের পেট্রোলের দাম ভর্তুকি দেওয়ার কারণে ইরানে পরিবহন কম ব্যয়বহুল। ২০০৮ সালে, এক মিলিয়নেরও বেশি লোক পরিবহন খাতে যুক্ত ছিল , যা ছিল দেশীয় জিডিপির ৯% ।
সড়ক ও পরিবহন মন্ত্রণালয় পরিবহন নীতিমালা বাস্তবায়নের দায়িত্বে রয়েছে ;  পাশাপাশি পরিবহন সংস্থাগুলি প্রতিষ্ঠার জন্য লাইসেন্স প্রদান করা। ২০১৬ সালের মধ্যে, পরিবহন খাতে বিদেশী প্রত্যক্ষ বিনিয়োগের পরিকল্পনার মধ্যে ৫,৬০০ কিলোমিটারেরও বেশি হাইওয়ে, ৭৪৫ কিমি ফ্রিওয়ে এবং প্রায় ৩,০০০ কিলোমিটার মূল সড়ক অন্তর্ভুক্ত করা হয়েছিল।
পরিকল্পনা রয়েছে ২০২২ সালের মধ্যে মোট রেলপথ ২০,০০০ কিলোমিটারে বাড়ানোর।যার মধ্যে -
তাবরিজ থেকে জোলফা পর্যন্ত বিদ্যুতায়িত রেলপথ যা প্রায় ১৪৬ কিমি দীর্ঘ এবং তেহরান-মাশহাদ রেলওয়ে বিদ্যুতায়ন এর কাজও শেষ হয়েছে।
তবে,ইরানের বেশিরভাগ পরিবহন সড়ক-ভিত্তিক।
২০১৪ সালের ডিসেম্বরে, ইরান থেকে একটি রেললাইন তুর্কমেনিস্তান এবং কাজাখস্তান পর্যন্ত চালু করা হয়।
ইরানের উল্লেখযোগ্য র‌্যাপিড ট্রানজিট এর মধ্যে রয়েছে-
মোট: ১৭২,৯২৭ কিমি (২০০৬)
পাকা সড়ক :১২৫,৯০৮ কিমি
অন্যান্য:৪৭.০১৯ কিমি
সড়ক দুর্ঘটনায় মৃত্যুতে ইরান বিশ্বব্যাপী ২৩ তম স্থানে রয়েছে।
প্রতিবছর ইরানে ৩৮,০০০ জনের মৃত্যু ও আহত হবার ঘটনা ঘটে,আর সবচেয়ে বেশি সড়ক দুর্ঘটনার ঘটনায় ইরান বিশ্বব্যাপী প্রথম স্থান অধিকার করে।
গাড়ি দুর্ঘটনায় উচ্চ মৃত্যু হারের জন্য দ্রুত গতি, অনিরাপদ যানবাহন, ট্র্যাফিক আইনকে ব্যাপকভাবে অবহেলা করা এবং অপ্রতুল জরুরি পরিষেবাকে দায়ী করা হয়।
শাত আল-আরব সাধারণত প্রায় ১৩০ কিলোমিটারের জন্য সামুদ্রিক ট্র্যাফিক দ্বারা চলাচল করতে পারে; চ্যানেলটি 3 মিটার করে ড্রেজ করা হয়েছে এবং ব্যবহৃত হচ্ছে।
ইরান সম্প্রতি তেল ও গ্যাস পাইপলাইন তৈরির জন্য প্রতিবেশী দেশ পাকিস্তানের সাথে আলোচনা চলছে।
দেশের বন্দরগুলিতে কনটেইনার লোডিং ও আনলোডিংয়ের সক্ষমতা বর্তমানে ৪.৪ মিলিয়ন যা ২০১৫ সালের মধ্যে বেড়ে ৭ মিলিয়নে উন্নীত হয়।২০১০ সালে বন্দরের ধারণ ক্ষমতা ১৫০ মিলিয়ন টন থেকে ২০০ মিলিয়ন টনে বৃদ্ধি পাবে।
মেগারার নিক্রেট

নিক্রেট বা মেগারার নিক্রেট () ছিলেন "মেগেরীয় স্কুলের" দার্শনিক যিনি ৩০০ খ্রিস্টপূর্বে উদিত হয়েছিলেন। দার্শনিক "অ্যাথিয়ুস" এর মতে তিনি হেটারিরা (প্রাচীন গ্রিসের পতিতা) ছিলেন। যদিও তিনি একটি ভাল পরিবারে জন্ম এবং শিক্ষা গ্রহণ করেন। তিনি স্টিল্‌পোর শিষ্য ছিলেন। ঐতিহাসিক ডায়োজিনিস লার্তিয়াস বলেছেন যে, তিনি স্টিল্পোর উপপত্নী ছিলেন।
ভাইব্রোইজাকুলেশন

ভাইব্রোইজাকুলেশন (পেনাইল ভাইব্রেটরি সিমুলেশন) হল কম্পনের মাধ্যমে বীর্যপাতের একটি পদ্ধতি। এটি বীর্য সংগ্রহের জন্য এবং মানবদেহে রক্তাল্পতা নিয়ন্ত্রণের জন্য ব্যবহৃত হয়।
পেনাইল ভাইব্রেটরি সিমুলেশনের একটি পদ্ধতি হল গ্লানস লিঙ্গকে কম্পনের মাধ্যমে উত্তেজিত করার জন্য বিশেষায়িত ডিভাইসগুলির ব্যবহার করা বিকল্পভাবে, যৌন খেলনা হিসাবে ব্যবহৃত ধরনের একটি শক্তিশালী ভান্ডার ভাইবার ব্যবহার করা।
স্পেকটাটোরিং

স্পেকটাটোরিং হল মাস্টারস এবং জনসন (১৯৭০) এর প্রস্তাবিত একটি প্রক্রিয়া। যা কোনও ব্যক্তির সংবেদনশীলতা যৌন সঙ্গীর উপর মনোনিবেশ করার চেয়ে যৌন কার্যকলাপের সময় তৃতীয় ব্যক্তির দৃষ্টিভঙ্গি থেকে নিজের ব্যাপারে চিন্তা ও মনোনিবেশ করার সাথে জড়িত। এটি অনেক সময় যৌন মিলনে ভয় ও যৌন মিলনের ক্ষতিকর প্রভাবের ব্যাপারে কল্পনা বাড়িয়ে তোলে।
কিথ রিগ

কিথ এডওয়ার্ড রিগ (; জন্ম: ২১ মে, ১৯০৬ - মৃত্যু: ২৮ ফেব্রুয়ারি, ১৯৯৫) ভিক্টোরিয়ার ম্যালভার্ন এলাকায় জন্মগ্রহণকারী অস্ট্রেলীয় আন্তর্জাতিক ক্রিকেটার ছিলেন। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৩১ থেকে ১৯৩৬ সময়কালে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে ভিক্টোরিয়া দলের প্রতিনিধিত্ব করেন কিথ রিগ। দলে তিনি মূলতঃ ডানহাতি ব্যাটসম্যান হিসেবে খেলেছেন।
১৯২৬-২৭ মৌসুম থেকে ১৯৩৮-৩৯ মৌসুম পর্যন্ত প্রথম-শ্রেণীর খেলোয়াড়ী জীবন চলমান ছিল কিথ রিগের। ১৯৩০-এর দশকে কিথ রিগ শক্তসামর্থ্য ও ধ্রুপদী ক্রীড়াশৈলীর অধিকারী ব্যাটসম্যানের মর্যাদা পেয়েছিলেন। তবে, তার সময়কালে সেরা ব্যাটসম্যানদের প্রাচুর্যতায় নিজেকে মেলে ধরতে পারেননি ও প্রায়শঃই তার সাফল্য ম্লান হয়ে পড়তো।
১৯২৬-২৭ মৌসুমে ভিক্টোরিয়ার সদস্যরূপে প্রথম-শ্রেণীর ক্রিকেটে অভিষেক ঘটে কিথ রিগের। তবে, শেফিল্ড শিল্ডের দলটিতে নিজেকে মেলে ধরতে কিছুটা সময়ে লেগেছিল তার। ১৯৩০-৩১ মৌসুমে টেস্ট দলে খেলার জন্যে তাকে মনোনীত করা হয়। এ সময়ে তিনি মেলবোর্ন বিশ্ববিদ্যালয়ে অর্থনীতি বিষয়ের শেষবর্ষের ছাত্র ছিলেন। তবে, অধ্যাপকের কাছ থেকে বিশেষ সুবিধা নিয়ে দলে যুক্ত হলেও দ্বাদশ খেলোয়াড়ের ভূমিকায় তাকে অবতীর্ণ হতে হয়েছিল।
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন কিথ রিগ। ২৭ ফেব্রুয়ারি, ১৯৩১ তারিখে সিডনিতে সফরকারী ওয়েস্ট ইন্ডিজের বিপক্ষে টেস্ট ক্রিকেটে অভিষেক ঘটে তার। ২৬ ফেব্রুয়ারি, ১৯৩৭ তারিখে মেলবোর্নে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৩০-৩১ মৌসুমে টেস্ট দলে অন্তর্ভুক্ত হলেও দ্বাদশ খেলোয়াড় হিসেবে অংশ নিতে হয়। পরবর্তী তিন টেস্টেও এ ধারা বহমান থাকে। অবশেষে সিডনিতে টেস্ট ক্রিকেট অভিষেক পর্ব সম্পন্ন হয় কিথ রিগের। কিন্তু পোতানো উইকেটে সফরকারী ওয়েস্ট ইন্ডিজ দল স্বাগতিক অস্ট্রেলিয়াকে চেপে ধরে ও প্রথমবারের মতো অস্ট্রেলিয়ার বিপক্ষে টেস্টে জয়লাভ করে। খেলায় তিনি ১৪ ও ১৬ রানের ইনিংস খেলেছিলেন।
এই একই মাঠে এক বছর পর সফরকারী দক্ষিণ আফ্রিকার বিপক্ষে নিজস্ব একমাত্র শতরানের ইনিংস খেলেন। ডোনাল্ড ব্র্যাডম্যানের সাথে পাল্লা দিয়ে ১২৭ রান করেন তিনি। তবে, ১৯৩২-৩৩ মৌসুমের বডিলাইন সিরিজে অংশগ্রহণ করা থেকে তাকে বিরত রাখা হয়েছিল। ঐ পর্যায়ে তিনি চমৎকারভাবে হুক ও কাট খেলতে অভ্যস্ত ছিলেন। আট টেস্টের সবগুলোই স্বদেশে খেলেন। তিনি কখনো বিদেশ গমনের সুযোগ পাননি। তবে, ১৯৩০ সালে ইংল্যান্ড গমনে ১৫ সদস্যবিশিষ্ট অস্ট্রেলিয়া দল প্রেরণ করা হলেও তার বিষয়ে আলোচনা করা হলে একজন নির্বাচক তাকে ষোড়শ অবস্থানে রাখেন।
মেলবোর্নের ওয়েসলি কলেজে পড়াশোনা করেছিলেন তিনি। ৩০ বছর মেলবোর্নভিত্তিক বৃহৎ মেশিনারি কোম্পানিতে কাজ করেন। এরপর তিনি ঐ প্রতিষ্ঠানের জনসংযোগ পরিচালকের পদে অধিষ্ঠিত হয়েছিলেন। অনেক বছর ভিক্টোরীয় দল নির্বাচকের দায়িত্বে ছিলেন ও বৃদ্ধ অবস্থায়ও নিয়মিতভাবে এমসিজিতে আসতেন। স্টিভ ওয়াহ’র ব্যাটিংশৈলীতে তার প্রভাব পড়েছে।
২৮ ফেব্রুয়ারি, ১৯৯৫ তারিখে ৮৮ বছর বয়সে ভিক্টোরিয়ার ম্যালভার্ন এলাকায় কিথ রিগের দেহাবসান ঘটে। তার কাকাতো ভাই কলিন ম্যাকডোনাল্ড ভিক্টোরিয়া ও অস্ট্রেলিয়ার পক্ষে ক্রিকেট খেলেছেন।
ন ডরাই

ন ডরাই হলো একটি বাংলাদেশি চলচ্চিত্র যাতে মুখ্য ভূমিকায় অভিনয় করেছেন সুনেরাহ বিনতে কামাল ও শরিফুল রাজ, চিত্রনাট্য লিখেছেন শ্যামল সেনগুপ্ত, প্রযোজনা করেছেন মাহবুব রহমান রুহেল এবং পরিচালনা করেছেন তানিম রহমান অংশু। চলচ্চিত্রটি সার্ফিং নিয়ে নির্মিত প্রথম বাংলাদেশি চলচ্চিত্র।
চলচ্চিত্রটি ২০১৯ সালের ২৯ নভেম্বর বাংলাদেশে মুক্তি পায়। এটি ৪৪তম জাতীয় চলচ্চিত্র পুরস্কারে শ্রেষ্ঠ চলচ্চিত্রসহ ৬টি বিভাগে পুরস্কৃত হয়।
চলচ্চিত্রটি ২০১৯ সালের ২৯ নভেম্বর প্রেক্ষাগৃহে মুক্তি পায়। প্রচারণার কৌশল হিসেবে চলচ্চিত্রটি কক্সবাজারের সমুদ্র সৈকতেও প্রদর্শিত হয়। এছাড়াও ১৮তম ঢাকা আন্তর্জাতিক চলচ্চিত্র উৎসবে 'বাংলাদেশ প্যানারমা' বিভাগে প্রদর্শিত হয়।
ওমান ফুটবল অ্যাসোসিয়েশন

ওমান ফুটবল অ্যাসোসিয়েশন (, ; এছাড়াও সংক্ষেপে ওএফএ নামে পরিচিত) হচ্ছে ওমানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৭৮ সালে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৮০ সালে সংস্থাটি তাদের আঞ্চলিক সংস্থা এএফসির সদস্যপদ লাভ করে। এই সংস্থার সদর দপ্তর ওমানের আল খুদে অবস্থিত।
এই সংস্থাটি ওমানের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে ওমান পেশাদার লীগ, ওমান প্রথম বিভাগ লীগ এবং সুলতান কাবুস কাপের মতো প্রতিযোগিতার সকল কার্যক্রম পরিচালনা করে। বর্তমানে ওমান ফুটবল অ্যাসোসিয়েশনের সভাপতির দায়িত্ব পালন করছেন শেখ সালেম সাঈদ সালেম আল ওয়াহাইবি এবং সাধারণ সম্পাদকের দায়িত্ব পালন করছেন সম্পাদক।
ওমান সালতানাতের প্রথম ফুটবল ক্লাব (নথিভুক্ত তথ্য অনুযায়ী) মকবুল ক্লাবটি ১৯৪২ সালে প্রতিষ্ঠিত হয়েছিল, যা বর্তমানে ওমান ক্লাব নামে পরিচিত। ১৯৭০-এর দশকে, কাবুস বিন সাইদ আল সাইদ ক্রীড়া অনুষ্ঠান এবং সংস্থাগুলোর উন্নয়নের পক্ষে কাজ করেছিলেন, যা ১৯৭৮ সালে ওমান ফুটবল অ্যাসোসিয়েশন গঠনে সহায়তা করে। এই সংস্থাটির প্রথম সভাপতি হিসেবে দায়িত্ব পালন করেন সায়্যিদ/হাইথাম বিল তারিক আল সাইদ (তৎকালীন জাতীয় ঐতিহ্য ও সংস্কৃতি মন্ত্রী)। প্রতিষ্ঠার বছরেই সংস্থাটি আরব ফুটবল অ্যাসোসিয়েশন ইউনিয়ন এবং ফিফার সদস্যপদ লাভ করে এবং ১৯৮০ সালে এশিয়ান ফুটবর ফেডারশনে যোগ দেয়।
১৯৯৬ এবং ২০০০ এএফসি অনূর্ধ্ব-১৭ চ্যাম্পিয়নশিপে ওমান চ্যাম্পিয়ন হয় এবং ১৯৯৫ সালে ইকুয়েডরে অনুষ্ঠিত ফিফা অনূর্ধ্ব-১৭ বিশ্ব চ্যাম্পিয়নশিপে এশিয়ার প্রতিনিধি হিসেবে চতুর্থ স্থান অর্জন করে। একই প্রতিজগিতায় মোহাম্মদ আল কাঠিরি সর্বাধিক ব্যক্তিগত গোল করার মাধ্যমে গোল্ডেন বল জয়লাভ করেন। ওমানের জ্যেষ্ঠ দলটি চীনে অনুষ্ঠিত ২০০৪ সালের এএফসি এশীয় কাপের চূড়ান্ত পর্বে পৌঁছেছিল। পরবর্তীতে ২০০৭ সালে এএফসি এশিয়ান কাপে গ্রুপ পর্যন্ত পৌঁছেছিল। গালফ কাপে, তারা দুই বার ফাইনালে পৌঁছেছিল, ফাইনালে তারা প্রথমবার কাতারের কাছে এবং দ্বিতীয়বার সংযুক্ত আরব আমিরাতের কাছে পরাজিত হয়েছিল। ২০০৯ সালে তারা গালফ কাপের স্বাগতিক দেশ হিসেবে শিরোপা জয়লাভ করে।
২০১৭ সালের নভেম্বর মাসে ওমান ফুটবল অ্যাসোসিয়েশন ২০১৮ সালের ফেব্রুয়ারি মাসে নির্ধারিত ফিফা কার্যনির্বাহী ফুটবল শীর্ষ সম্মেলনের আয়োজন করার জন্য মনোনীত হয়েছিল।
ওমানের মোট ৪৫টি ক্লাব রয়েছে, যারা তিনটি বিভাগে বিভক্ত। প্রথম বিভাগে ১২টি ক্লাব রয়েছে, দ্বিতীয় বিভাগে ১৩টি এবং তৃতীয় বিভাগে ২০টি ক্লাব রয়েছে। ওমান তাদের দেশে ফুটবল খেলার বিকাশের লক্ষ্যে ওমান গোল প্রকল্পে ফিফার সহায়তার সুযোগ নিতে চাইছে। গোলরক্ষক আলী আল-হাবসি প্রিমিয়ার লিগে প্রথম ওমানী হিসেবে ইউরোপে ফুটবল খেলেছেন। ওমানের সরকার ক্রীড়া বিষয়ক মন্ত্রণালয় (২০১০) এই সংস্থাটিকে ৭০% অর্থের যোগান দিয়ে থাকে।
নগিনা লোকসভা কেন্দ্র

নগিনা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর নগিনা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী জাতিদের জন্য সংরক্ষিত নয়।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন বহুজন সমাজ পার্টি-এর শ্রী গিরিষ চন্দ্র।
কার্দো নিগোর

কার্দো নিগোর হলেন একজন ভারতীয় রাজনীতিবিদ যিনি পিপলস পার্টি অব অরুণাচলের রাজনীতির সাথে যুক্ত। তিনি অরুণাচল প্রদেশ বিধানসভার একজন সদস্য।
কার্দো নিগোর ২০১৭ সালে লিকাবালি বিধানসভা কেন্দ্রে অনুষ্ঠিত উপনির্বাচনে ভারতীয় জনতা পার্টির প্রার্থী হিসেবে লিকাবালি বিধানসভা কেন্দ্রের বিধায়ক হিসেবে নির্বাচিত হন। ২০১৯ সালে তিনি পিপলস পার্টি অব অরুণাচলে যোগ দেন। ২০১৯ সালে তিনি পুনরায় লিকাবালি থেকে অরুণাচল প্রদেশ বিধানসভার সদস্য হিসেবে নির্বাচিত হন।
চাকাত আবোহ

চাকাত আবোহ হলেন একজন ভারতীয় নির্দল রাজনীতিবিদ। তিনি অরুণাচল প্রদেশ বিধানসভা বিধানসভার একজন সদস্য
২০১৯ সালের ২১ মে চাকাত আবোহের স্বামী, খোনসা পশ্চিম বিধানসভা কেন্দ্রের বিধায়ক তিরং আবোহ মাওবাদী হামলায় খুন হন। এর দরুন অরুণাচল প্রদেশ বিধানসভার অন্তর্গত খোনসা পশ্চিম বিধানসভা কেন্দ্রে উপনির্বাচন প্রয়োজন হয়। উপনির্বাচনে চাকাত আবোহ নির্দল প্রার্থী হিসেবে বিজয়ী হন।
মালদ্বীপের বিমানবন্দরের তালিকা

মালদ্বীপে অবস্থিত বিমানবন্দরের একটি তালিকা যা ধরন এবং অবস্থান অনুসারে বাছাই করা হয়েছে।
"মালদ্বীপ," সরকারিভাবে "মালদ্বীপ প্রজাতন্ত্র," দক্ষিণ এশিয়ার একটি দ্বীপ রাষ্ট্র যা ভারত মহাসাগরে ছাব্বিশ প্রবালপ্রাচীরের ডবল চেন দ্বারা গঠিত এবং ভারত এর লাক্ষাদ্বীপের উত্তর-দক্ষিণে দিকে প্রসারিত, মিনিকয় দ্বীপ ও শাগোস দ্বীপমালার মধ্যবর্তী অবস্থিত। এটি শ্রীলঙ্কার প্রায় দক্ষিণ-পশ্চিমে লাক্ষাদ্বীপ সাগরে অবস্থিত।
মালদ্বীপের প্রবালপ্রাচীর পরিবেষ্টিত অঞ্চল বিস্তার জুড়ে বিস্তৃত, যা এটিকে বিশ্বের অন্যতম পৃথক দেশ হিসাবে উপস্থাপন করে। এতে ১,১৯২ টি দ্বীপ রয়েছে যেগুলির মধ্যে দুই শতাধিক দ্বীপে জনবসতি রয়েছে। মালদ্বীপে প্রজাতন্ত্রের রাজধানী এবং বৃহত্তম শহর মালে।
গাঢ় লেখায় বিমানবন্দরের নাম দেওয়া হল যা বাণিজ্যিক ভিত্তিতে যাত্রীসেবায় ব্যবহৃত হয়।
ফতেপুর সিক্রি লোকসভা কেন্দ্র

ফতেপুর সিক্রি লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ২০০৯ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর ফতেপুর সিক্রি শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী জাতিদের জন্য সংরক্ষিত নয়।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী রাজ কুমার চাহার।
মথুরা লোকসভা কেন্দ্র

মথুরা লোকসভা কেন্দ্রটি উত্তরপ্রদেশ রাজ্যের ৮০ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রের সদর দফতর মথুরা শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
লোকসভা কেন্দ্রটি ৫ টি বিধানসভা কেন্দ্র নিয়ে গঠিত। এগুলি হল-
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। 
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি উত্তর প্রদেশের ৩০৩ টি বিধানসভা কেন্দ্রের একটি এবং এই বিধানসভা কেন্দ্রের নির্বাচিত সদস্য উত্তর প্রদেশ বিধানসভাতে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই কেন্দ্রটি তফসিলী জাতিদের জন্য সংরক্ষিত।
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। এটি প্রতিটি এমপি দ্বারা প্রাপ্ত ভোটের সংখ্যা এবং তারা যে রাজনৈতিক দলের সাথে যুক্ত তাও দেখায়। আসনটির বর্তমান সংসদ সদস্য হলেন ভারতীয় জনতা পার্টি-এর হেমা মালিনী।